【明報專訊】MIRROR首部全員主演電影《12怪盜》雄霸復活節檔期,12子分頭出席數百謝票場谷票房,鏡粉(粉絲暱稱)踴躍支持,很多場次全院滿座。復活節檔期電影中,《12怪盜》4天票房$13,206,877,壓荷李活電影《哥斯拉×金剛:新帝國》$9,818,598及動畫電影《功夫熊貓4》$5,379,676。MIRROR成員日前起程到美加開巡迴演唱會,《12怪盜》謝票活動暫停,票房受影響;不過本月23日舉行「12怪盜團魂見面會」,憑票尾抽獎有機會獲見面會門票,實行繼續谷票房,有鏡粉為爭取更大中獎機會,出現了《12怪盜》神功戲的情况。
娛樂組
有鏡粉為支持偶像主演電影,有包場請人睇戲,亦有人睇完又睇。「12怪盜團魂見面會」大抽獎由4月4日至14日,睇《12怪盜》保留飛尾參加抽獎,名額280個,參加次數不限,要以實名參加並只可中獎一次。
為抽獎見鏡仔 狂掃早場戲飛
YouTuber「鬼哥」在他的頻道「鬼哥睇乜戲」大踢爆,疑有人為多次參加抽獎而狂掃早場戲飛,令部分早場場次「全院滿座」,但沒有觀眾入場睇戲。由於早場的票價是50元以下較便宜,亦有些戲院38元有交易,還有長者20元購票優惠。鬼哥指從網上訂票,明顯見早場有些場次爆滿,他到戲院實測情况;4月6日,他到星影匯購早上9時正的《12怪盜》門票,House 4已滿八成,尚有位置,House 2的9:05場次則顯示爆滿,他入到戲院所見,House 4顯示滿八成的入場觀眾,開場後只有幾個人,他再到放映《12怪盜》的House 2,更見奇景,戲票沽清全院爆滿,但現場是全院無人,形容為「神功戲」似的鬧笑話。有估計有人掃平價戲票以爭取抽獎機會,小型影院一場百多個座位,若網上購長者票不需要出示證件,包場花約3000元。有指這情况近年不時發生,之前有粉絲瘋狂重睇,走進戲院到此一遊,坐一陣便離場,到現在只購票但連人影都無。
網民:對電影幕前幕後欠尊重
有關《12怪盜》神功戲篇的視頻上架掀網民熱議,認為這做法對電影的幕前幕後欠尊重,有說喜愛電影的人都感心痛,誰之過?是盲粉?還是只顧賺錢的公司?有留言「邊個咁肉酸買幽靈飛請出嚟認罪」、「支持偶像要刷場次都要身體力行!真心唔鼓勵呢啲神功戲出現喺電影市場」。有提議粉絲課金請老人家睇戲,做慈善場好過做神功戲。
姜糖指同日有應援活動無掃飛
有姜糖(姜濤粉絲暱稱)留言,指神功戲非姜糖所為,因見面會當日,姜濤後援會於海洋公園舉行生日應援,大家要為姜濤慶祝生日又做善事,不會這樣搶見面會門票。不過也有鏡粉留言「買飛冇入場我自己做過好多次,我亦自覺理直氣壯,這樣是支持偶像,讓投資者知道他有叫座力,要保持足夠場數,否則好快被cut,覺得這部戲值更高票房,故盡力撐」。
記者昨日傍晚6時許查看英皇戲院多區《12怪盜》的售票情况,票價由100至110元,尖沙嘴iSQUARE的22:10場次全院售出一張飛,大圍圍方戲院19:50場次售出5張,21:45場次是全院歸零,未有人購票。還有荃新天地的21:45場同樣無人購票。